**Karl Stollery** (s. 21. marraskuuta 1987 Camrose, Alberta, Kanada) on kanadalainen jääkiekkopuolustaja ja olympiamitalisti, joka pelaa monikansallisen Bet-at-home ICE Hockey Leaguen italialaisjoukkue HC Bolzanossa. Hän on pelannut urallaan aiemmin NHL:ssä 23 runkosarjaottelua tehden kolme syöttöpistettä ja keräten 21 jäähyminuuttia. Stollery oli voittamassa olympiapronssia Pyeongchangin olympiakisoista 2018.

Ura
---

### Seuraura

#### Junioriura ja yliopistovuodet

Stollery vietti koko junioriuransa kotikaupungissaan Albertan Camrosessa. Hän aloitti AJHL-junioriliigan Camrose Kodiaksissa kaudella 2004–2005, jossa Stollery voitti liigan mestaruuden, Centennial Cupin sekä Doyle Cupin, jossa AJHL:n mestari kohtaa BCHL:n mestarin. Kaudella 2006–2007 hän oli joukkueen tehokkain puolustaja tehoilla 11+24=35, joilla Stollery jakoi AJHL:n puolustajien pistepörssin kymmenennen sijan Spruce Grove Saintsin Kane Lafranchisen ja Calgary Royalsin Ryan Corryn kanssa. Hän voitti kauden päätteeksi Centennial Cupin ja valittiin AJHL:n eteläisen divisioonan tähdistökentälliseen. Stollery voitti myös Doyle Cupin. Myös kaudella 2007–2008 hän oli Kodiaksin tehokkain puolustaja tehoilla 3+24=27. Stollery voitti kauden päätteeksi Centennial Cupin ja hänet valittiin AJHL:n eteläisen divisioonan tähdistökentälliseen. Stollery voitti myös Doyle Cupin.

Vuodet 2008–2012 Stollery kävi Merrimack Collegea. Hän oli *Freshman -vuotenaan* 2008–2009 joukkueensa tehokkain puolustaja tehoilla 5+11=16. Stollery valittiin kauden päätteeksi Hockey Eastin tulokkaiden tähdistökentälliseen ja akateemiseen tähdistökentälliseen. *Sophomore -vuotenaan* 2009–2010 hän oli Merrimackin tehokkain puolustaja Pat Bowenin kanssa tehoilla 4+15=19. Stollery valittiin kauden päätteeksi Hockey Eastin akateemiseen tähdistökentälliseen. Kesällä 2010 NHL-varaamaton Stollery osallistui Atlanta Thrashersin kehitysleirille. *Junior -vuotenaan* 2010–2011 hän nousi Merrimackin kapteenistoon ja oli joukkueen tehokkain puolustaja tehoilla 6+21=27. Stollery valittiin Hockey Eastin finaaleiden tähdistökentälliseen. *Senior -vuotenaan* 2011–2012 hänet nimettiin Merrimackin kapteeniksi. Stollery oli jälleen joukkueensa tehokkain puolustaja tehoilla 4+17=21. Hänet valittiin kauden päätteeksi Hockey Eastin toiseen tähdistökentälliseen.

#### Ammattilaisura Pohjois-Amerikassa

Viimeisen yliopistokautensa päätteeksi, maaliskuussa 2012 Stollery teki amatööritry-out -sopimuksen AHL-joukkue Lake Erie Monstersin kanssa. Hän pelasi loppukeväällä yhdeksän runkosarjaottelua tehopistein 2+5=7. Syyskuussa 2012 Stollery teki Monstersin kanssa vuoden mittaisen jatkosopimuksen. Hänen varsinainen AHL:n tulokaskautensa 2012–2013 toi 72 runkosarjaottelussa tehot 5+29=34, joilla Stollery oli joukkueensa tehokkain puolustaja.

Toukokuussa 2013 NHL-varaamaton Stollery teki vuoden mittaisen ja kaksisuuntaisen sopimuksen Lake Erie Monstersin emojoukkueen, Colorado Avalanchen kanssa. Seura lähetti hänet syksyn 2014 harjoitusleirin päätteeksi Lakersin vahvuuteen. Stollery pelasi siellä suurimman osan kaudesta 2013–2014. Hän debytoi myös Avalanchen NHL-joukkueessa, jossa Stollery pelasi kaksi runkosarjaottelua ilman tehopisteitä. Hän teki NHL-debyyttinsä 11. tammikuuta 2014 vieraissa Minnesota Wildia vastaan. Stollery sai ottelussa jääaikaa 10.55 minuuttia. Hän keräsi teholukeman +1 ja sai myös yhden kahden minuutin jäähyn koukkaamisesta. Heinäkuussa 2014 Stollery teki Avalanchen kanssa vuoden mittaisen, kaksisuuntaisen ja 650 000 dollarin arvoisen jatkosopimuksen.

Alkukauden 2014–2015 Stollery vietti suurimmaksi osaksi Monstersin AHL-joukkueessa. Hän pelasi myös Avalanchessa viisi ottelua ilman tehopisteitä, kunnes NHL:n siirtotakarajalla, maaliskuussa 2015 seura kauppasi hänet San Jose Sharksiin vaihdossa hyökkääjä Freddie Hamiltoniin. Stollery pelasi loppukautensa suurimmaksi osaksi AHL-joukkue Worcester Sharksin vahvuudessa. Hän sai San Josessa tililleen viisi runkosarjaottelua ilman tehopisteitä. Kesäkuussa Stollery teki seuran kanssa vuoden mittaisen jatkosopimuksen. Hän pelasi koko kauden 2015–2016 Sharksin uudessa farmijoukkueessa, San Jose Barracudassa, jonka eniten maaleja tehnyt puolustaja Stollery oli kuudella osumallaan. Hän teki AHL:n runkosarjassa kaikkiaan 24 tehopistettä.

Heinäkuussa 2015 Stollery teki vapaana agenttina vuoden mittaisen, kaksisuuntaisen ja 575 000 dollarin arvoisen sopimuksen New Jersey Devilsin kanssa. Lokakuussa seura asetti hänet siirtolistalle, mutta koska mikään toinen NHL-seura ei napannut Stollerya vuorokauden kuluessa, Devils lähetti hänet farmijoukkue Albany Devilsin vahvuuteen. Stollery pelasi siellä suurimman osan kaudesta 2016–2017. Hän pelasi kauden aikana NHL:ssä 11 runkosarjaottelua tehden kolme syöttöpistettä. Stollery teki ensimmäisen NHL-tehopisteensä 13. tammikuuta 2017 vieraissa Calgary Flamesia vastaan oltuaan kakkossyöttäjänä Taylor Hallin tekemään ylivoimamaaliin.

#### Siirtyminen Eurooppaan

Kaudeksi 2017–2018 Stollery siirtyi vuoden mittaisella sopimuksella KHL:n latvialaisjoukkue Dinamo Riian riveihin. Hän edusti joukkuetta kauden aikana myös Spengler Cupissa. Kaudeksi 2018–2019 Stollery siirtyi jatkamaan KHL-uraansa vuoden mittaisella sopimuksella Jokereihin.

Stollery siirtyi kaudeksi 2019–2020 vuoden mittaisella sopimuksella Ruotsin SHL-liigan Frölunda HC:hen. Hän voitti kauden aikana Mestarien liigan mestaruuden. Vuoden 2021 vaihteessa Stollery siirtyi loppukauden 2020–2021 kattavalla sopimuksella monikansallisen Bet-at-home ICE Hockey Leaguen italialaisjoukkue HC Bolzanoon oltuaan alkukauden ilman sopimusta.

### Maajoukkueura

Stollery edusti Kanadaa Pyeongchangin olympiakisoissa 2018, jolloin hän voitti pronssia. Stollery pelasi myös Sotši Hockey Openissa, ja Karjala-turnauksessa vuonna 2017.

Pelityyli
---------

Elite Prospects -sivuston Erik K. Pirin vuonna 2014 tekemän analyysin mukaan Stollery on fiksu kahden suunnan puolustaja, joka syöttää hyvin ja on käyttökelpoinen ylivoimalla. Hän ei ole kovin isokokoinen, mutta pelaa kuitenkin kohtalaisen hyvää fyysistä peliä.

Muuta
-----

Stolleryn pikkuveli Daniel pelasi kaudella 2019–2020 puolustajana Ruotsin neljänneksi korkeimmalla sarjatasolla HockeyTvåan-joukkue Kungälvs IK:ssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | Camrose Kodiaks | AJHL | 4 | 0 | 0 | 0 | 0 | – | – | – | – | – |
| 2005–2006 | Camrose Kodiaks | AJHL | 42 | 1 | 5 | 6 | 40 | – | – | – | – | – |
| 2006–2007 | Camrose Kodiaks | AJHL | 59 | 11 | 24 | 35 | 57 | – | – | – | – | – | Ykköstähdistö |
| 2007–2008 | Camrose Kodiaks | AJHL | 52 | 3 | 24 | 27 | 40 | – | – | – | – | – | Ykköstähdistö |
| 2008–2009 | Merrimack College | H-East | 34 | 5 | 11 | 16 | 28 | – | – | – | – | – |
| 2009–2010 | Merrimack College | H-East | 35 | 4 | 15 | 19 | 42 | – | – | – | – | – |
| 2010–2011 | Merrimack College | H-East | 39 | 6 | 21 | 27 | 48 | – | – | – | – | – |
| 2011–2012 | Merrimack College | H-East | 37 | 7 | 14 | 21 | 58 | – | – | – | – | – | Kakkostähdistö |
|  | Lake Erie Monsters | AHL | 9 | 2 | 5 | 7 | 4 | – | – | – | – | – |
| 2012–2013 | Lake Erie Monsters | AHL | 72 | 5 | 29 | 34 | 62 | – | – | – | – | – |
| 2013–2014 | Colorado Avalanche | NHL | 2 | 0 | 0 | 0 | 2 | – | – | – | – | – |
|  | Lake Erie Monsters | AHL | 68 | 7 | 23 | 30 | 42 | – | – | – | – | – |
| 2014–2015 | Colorado Avalanche | NHL | 5 | 0 | 0 | 0 | 2 | – | – | – | – | – |
|  | Lake Erie Monsters | AHL | 46 | 5 | 9 | 14 | 55 | – | – | – | – | – |
|  | San Jose Sharks | NHL | 5 | 0 | 0 | 0 | 4 | – | – | – | – | – |
|  | Worcester Sharks | AHL | 14 | 2 | 4 | 6 | 8 | 4 | 1 | 1 | 2 | 6 |
| 2015–2016 | San Jose Barracuda | AHL | 67 | 6 | 18 | 24 | 65 | 4 | 0 | 0 | 0 | 0 |
| 2016–2017 | New Jersey Devils | NHL | 11 | 0 | 3 | 3 | 13 | – | – | – | – | – |
|  | Albany Devils | AHL | 59 | 1 | 16 | 17 | 53 | 3 | 0 | 1 | 1 | 2 |
| 2017–2018 | Dinamo Riika | KHL | 53 | 3 | 11 | 14 | 48 | – | – | – | – | – |  |  |  |  |  |  | OK | 4 | 0 | 0 | 0 | 0 |
| 2018–2019 | Jokerit | KHL | 54 | 3 | 7 | 10 | 8 | 3 | 0 | 0 | 0 | 2 |
| 2019–2020 | Frölunda HC | SHL | 41 | 2 | 4 | 6 | 16 | – | – | – | – | – |
| 3 kautta | yhteensä | NHL | 23 | 0 | 3 | 3 | 21 | – | – | – | – | – |
| 2 kautta | yhteensä | KHL | 107 | 6 | 18 | 24 | 56 | 3 | 0 | 0 | 0 | 2 |
| 6 kautta | yhteensä | AHL | 335 | 28 | 104 | 132 | 289 | 11 | 1 | 2 | 3 | 8 |
| 1 kausi | yhteensä | SHL | 41 | 2 | 4 | 6 | 16 | – | – | – | – | – |

Lähteet
-------

* Karl Stollery The Internet Hockey Databasessa (englanniksi)
* Karl Stollery Eurohockey-sivustolla (englanniksi)
* Karl Stollery Legends of Hockey -sivustolla (englanniksi)
* Karl Stollery *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Karl Stollery *Elite Prospects*. Everysport Media Group AB.  (englanniksi)
2. ↑  Elite Prospects - AJHL Stats 2006-2007 *eliteprospects.com*. Everysport Media Group. Viitattu 4.12.2019. (englanniksi)
3. ↑  Elite Prospects - Camrose Kodiaks *eliteprospects.com*. Everysport Media Group. Viitattu 4.12.2019. (englanniksi)
4. ↑  Stollery, Karl - Merrimack College Athletics *merrimackathletics.com*. Merrimack College. Viitattu 3.12.2018. (englanniksi)
5. ↑  Elite Prospects - Merrimack College *eliteprospects.com*. Everysport Media Group. Viitattu 4.12.2019. (englanniksi)
6. ↑  Elite Prospects - Merrimack College *eliteprospects.com*. Everysport Media Group. Viitattu 4.12.2019. (englanniksi)
7. ↑  Vivlamore, Chris: Thrashers prospect camp details *blogs.ajc.com*.  2.7.2010. Cox Media Group, Inc.  Arkistoitu 8.7.2010. Viitattu 3.12.2018. (englanniksi)
8. ↑  Elite Prospects - Merrimack College *eliteprospects.com*. Everysport Media Group. Viitattu 4.12.2019. (englanniksi)
9. ↑  Elite Prospects - Merrimack College *eliteprospects.com*. Everysport Media Group. Viitattu 4.12.2019. (englanniksi)
10. 1 2 3  Karl Stollery Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 4.12.2018. Viitattu 3.12.2018. (englanniksi)
11. 1 2 3  Karl Stollery The Internet Hockey Databasessa (englanniksi)
12. ↑  Elite Prospects - Lake Erie Monsters *eliteprospects.com*. Everysport Media Group. Viitattu 4.12.2019. (englanniksi)
13. ↑  Avalanche Reduces Roster to 37 *nhl.com/avalanche*.  21.9.2014. Colorado Avalanche. Viitattu 3.12.2018. (englanniksi)
14. ↑  Colorado Avalanche - Minnesota Wild - January 11th, 2014 *NHL.com*.  11.1.2014. National Hockey League. Viitattu 3.12.2018. (englanniksi)
15. ↑  Stollery, Elliott and Carey Sign One-year Deals *milehighhockey.com*.  16.7.2014. Vox Media, Inc. Viitattu 3.12.2018. (englanniksi)
16. ↑  Sharks Acquire Defenseman Karl Stollery from the Avalanche in Exchange for Forward Freddie Hamilton *nhl.com/sharks*.  2.3.2018. SAN JOSE, CA:  San Jose Sharks. Viitattu 3.12.2018. (englanniksi)
17. ↑  Sharks Re-sign Stollery to One-Year Contract *nhl.com/sharks*.  28.6.2015. SAN JOSE:  San Jose Sharks. Viitattu 8.5.2017. (englanniksi)
18. ↑  Elite Prospects - San Jose Barracuda *eliteprospects.com*. Everysport Media Group. Viitattu 4.12.2019. (englanniksi)
19. ↑  Devils sign defenseman Karl Stollery to one-year contract *nhl.com/devils*.  2.7.2016. Newark, NJ:  New Jersey Devils. Viitattu 8.5.2017. (englanniksi)
20. ↑  New Jersey Devils - Calgary Flames - January 13th, 2017 *NHL.com*.  13.1.2017. National Hockey League. Viitattu 3.12.2018. (englanniksi)
21. ↑  Karl Stollery joins Dinamo Riga *dinamoriga.lv*.  14.6.2017. Dinamo Rīga.  Arkistoitu 4.12.2018. Viitattu 3.12.2018. (englanniksi)
22. ↑  Jokerit hankki riveihinsä runsaasti AHL-kokemusta - Karl Stollery vahvistamaan puolustusta *Jatkoaika.com*.  17.8.2018. Jatkoaika r.y. Viitattu 3.11.2018.
23. ↑  Pönniö, Toni: Ovet käyvät! Jokereiden NHL-pakki vaihtaa maisemaa – siirtyy Ruotsiin *suomikiekko.com*.  14.5.2019. Nordic Sport Media. Viitattu 3.11.2018.
24. ↑  Karl Stollery: ein Europameister kommt nach Bozen *hcb.net*.  3.1.2021. HOCKEY CLUB BOZEN 2000 Amateurssport Gesellschaft m.b.H. Viitattu 3.1.2021. (saksaksi)
25. ↑  Rosters - Canada - 2017 Sochi Hockey Open *hockeycanada.ca*. Hockey Canada. Viitattu 3.12.2018. (englanniksi)
26. ↑  Rosters - Canada - 2017 Karjala Cup *hockeycanada.ca*. Hockey Canada. Viitattu 3.12.2018. (englanniksi)
27. ↑  Daniel Stollery *Elite Prospects*. Everysport Media Group AB.  (englanniksi)